钦定古今图书集成/历象汇编/庶征典/第167卷 > 《京兆府献三足乌赋》李云卿
## 钦定古今图书集成/历象汇编/庶征典/第167卷 > 《京兆府献三足乌赋》李云卿

杲杲灵乌，萃于神都。耀彼殊彩，呈兹异躯。披拂四气，
翱翔九衢。耻祥鸾之止棘，慕仪凤之栖梧。瑞表孝纪，
名标秘图。将有感而必集，岂独殷周与有虞。观其降
自日域，戾于天府。音谐雅颂，动中规矩。颉颃其质，差
池其羽。步芳草而三趾徐来，愬祥风而六翮微舞。珍
奇莫测，观者如堵。谅兹禽之祯祥，告我皇之福祜。于

中而见。圣情不极，念兹莫黑。彼应感而至，我有道而
得。狎以驯扰，安其栖息。夜啼玉垒，声虽入于《舜聪》；曙
唤瑶阶，岂心知夫帝力。不然者，曷足以昭我皇之元
化，表吾君之恭默。是知国将昌则降而为祥，政或缺
则归彼扶桑。天道不昧，神心孔彰，岂有情在于斯乌，
固灵应昭乎彼苍。〈阙二字〉之旨。“既集吾君之福祉，与天
地而终始。傥不剪其毛羽，愿长飞乎帝里。”